20/03/2017 | Administración LocalMunicipal
O Pino
Bases que rexerán o proceso selectivo para cubrir mediante o sistema de concurso-oposición unha praza de traballador/a social vacante no cadro de persoal laboral fixo do Concello do Pino

ANUNCIO A Xunta de Goberno Local, en sesión extraordinaria que tivo lugar o día 13/03/2017, aprobou as bases e convocatoria para a provisión dunha praza de traballador/a social como persoal laboral fixo. BASES QUE REXERÁN O PROCESO SELECTIVO PARA CUBRIR MEDIANTE O SISTEMA DE CONCURSO-OPOSICIÓN UNHA PRAZA DE TRABALLADOR/A SOCIAL, VACANTE NO CADRO DE PERSOAL LABORAL FIXO DO CONCELLO DE O PINO 1.ª.–Obxecto da convocatoria. –É obxecto das presentes bases regula-lo procedemento de selección, en réxime de dereito laboral a xornada completa, mediante o sistema de concurso-oposición libre, dunha praza de traballador/a social, incluída na oferta de emprego público deste Concello para o ano 2017, aprobada por acordo da Xunta de Goberno Local en sesión extraordinaria que tivo lugar o día 02/03/2017 e publicada no BOP de A Coruña n.º 44 de data 06/03/2017.2.ª.–Funcións a desenvolver. –Serán as seguintes  Detección, coñecemento e valoración das necesidades sociais e recursos existentes do municipio, a través da observación, atención da demanda e a investigación.  Planificación e programación dos recursos e servicios necesarios para atender os problemas e necesidades detectados.  Avaliación de problemas e derivación para a atención dos mesmos cara os distintos servicios existentes cando así o requira o caso.  Promoción da toma de conciencia polas comunidades e individuos dos seus problemas, facilitándolle-la participación nas tarefas comunitarias, impulsando o asociacionismo e fomentando actitudes e conciencia solidaria.  Promoción do desenvolvemento local a través de información e orientación individual e colectiva, así como apoio ós grupos portadores de iniciativas, negociación con empresarios, e tódalas accións que conleven a incentivación socio-económica do municipio.  Axuda a integración de individuos, familias e grupos que o precisen, favorecendo solucións de reinserción social, evitando situacións de marxinación e/ou exclusión social.  Información, asesoramento, orientación e intervención técnica para resolución das situacións de necesidade e conflicto a nivel individual e colectivo.  Xestión e tramitación administrativa de recursos e prestacións.3.ª.–Lexislación e normas aplicables. –O proceso selectivo regularáse polo establecido nas presentes bases, e o non previsto nelas, polo establecido:  Lei 7/2007, do Estatuto Básico do Empregado Público.  Lei 2/2015, de 29 de abril, de Emprego Público de Galicia.  Texto Refundido da Lei do Estatuto Básico do Empregado Público, aprobado polo Real Decreto Lexislativo 5/2015, de 30 de outubro.  Decreto 1/2008, de 13 de marzo, polo que se aproba o Texto Refundido da Lei da Función Pública de Galicia.  Lei 7/85, 2 de abril, Reguladora das Bases de Réxime Local.  R. D. L.781/86, de 18 de abril, polo que se regula o Texto Refundido das Disposicións vixentes en materia de Réxime Local.  Lei 5/1997, do 22 de xullo, de Administración Local de Galicia.  O Texto Refundido da Lei do Estatuto dos Traballadores aprobado por Real Decreto Lexislativo 2/2015, de 23 de outubro.4.ª.–Condicións dos aspirantes. –Para tomar parte nas probas selectivas, os aspirantes deberán reuni-los seguintes requisitos, referidos todos e cada un deles á data na que remate o prazo de presentación de solicitudes: a) Ser español ou nacional doutro Estado, estes últimos, de acordo co disposto no artigo 57 do TRLEBEP. b) Ter cumpridos dezaseis anos de idade e non exceder da idade máxima de xubilación forzosa. c) Estar en posesión do título de diplomatura universitaria en traballo social ou do título de grao en traballo social. d) Non ter sido separado mediante expediente disciplinario do servizo de calquera das Administracións Públicas, nin estar incurso en causa de incapacidade ou incompatibilidade para o exercicio de funcións públicas de conformidade coa Lei 53/1984, do 26 de decembro, de incompatibilidades do persoal ao servizo das Administracións Públicas. Idénticos requisitos seralles esixido aos nacionais dos demais estados membros da Unión Europea no seu caso. e) Non padecer enfermidade ou eiva física que impida o desempeño das correspondentes funcións. f) No caso de titulacións obtidas no estranxeiro deberase estar en posesión da credencial que acredite a súa homologación. g) Posuír o carné de conducir B. Os anteriores requisitos, así como os méritos que se aleguen para a valoración no concurso, entenderánse referidos á data de finalización do prazo de presentación de instancias manténdose na data da súa contratación.5.ª.–Presentación de instancias. –As instancias solicitando tomar parte no proceso de selección, nas que os aspirantes deberán manifestar que reúnen todos e cada un dos requisitos esixidos na base 4.ª, dirixiranse ó Sr. alcalde-presidente e presentaránse no Rexistro Xeral do Concello de O Pino ( ou a través de calquera dos medios establecidos no artígo 16.4 da Lei 39/2015, do Procedemento Administrativo Común das Administracións Publicas LPACAP) 9 a 14 horas, durante o prazo de 20 días naturais a contar dende o seguinte ó da publicación do anuncio da convocatoria no Boletín oficial do estado. Previamente publicaranse as bases íntegras no BOP e un anuncio da convocatoria no DOG. Si a instancia se presenta a través das oficinas de correos, deberá aparecer o selo na propiá solicitude. Doutro modo, a data de anotación no Rexistro xeral será a que se teña en conta a todos os efectos. Co obxecto de coñecer a presentación das instancias noutros rexistros ou en correos e poder realizar o seu seguimento, nestes supostos, as persoas solicitantes deberán comunicalo durante o mesmo prazo de presentación de instancias, remitindo copia da solicitude presentada e xa rexistrada, mediante fax ao número: 981511123 As instancias deberán ir acompañadas da seguinte documentación: a) Fotocopia cotexada do DNI. b) Fotocopia cotexada da titulación esixida. c) Fotocopia cotexada da documentación acreditativa dos méritos alegados segundo o correspondente baremo que recollen estas bases. Os méritos que non se acrediten, ou presentados ou obtídos unha vez concluído o prazo de presentación de solicitudes non poderán ser obxecto de valoración. d) Documentación xustificativo de estar en posesión do Celga 4, curso de perfeccionamento de galego ou equivalente debidamente homologado polo órgano competente en materia de política lingüística da Xunta de Galicia, aos efectos da exención da proba de coñecementos de galego. e) Os aspirantes con discapacidade deberán facelo constar na solicitude, co fin de facer as adaptacións de tempo e medios necesarios, para garantir a igualdade de oportunidades co resto dos aspirantes. f) Fotocopia cotexada do carné de conducir. Os aspirantes quedan vinculados ós datos que fixeran constar na súa solicitude, podendo unicamente solicitar a súa modificación mediante escrito motivado dentro do prazo de presentación de instancias. Os aspirantes han de presentar, xunto coa solicitude, a relación de méritos alegados para tomar parte no concurso-oposición, que serán acreditados mediante os documentos de carácter oficial que resulten procedentes, ben en orixinais, ben en copias debidamente autenticadas. Os méritos non acreditados debidamente non serán valorados. Coa solicitude acompañarase xustificante acreditativo de ter ingresado na conta corrente ES89-0081-2157-08-0001044305- BANCO SABADELL a cantidade de 6 euros (artigo 6. Cuota tributaria, epigrafe 4.3. pola tramitación de solicitudes para participar nos procesos de selección de persoal laboral. Ordenanza Fiscal reguladora da taxa por expedición de documentos administrativos.6.ª.–Admisión dos/as aspirantes. –Rematado o prazo de presentación de instancias, o Sr. alcalde, no prazo máximo dun mes, dictará resolución aprobando a lista provisional de aspirantes admitidos e excluídos cos motivos de exclusión, resolución que será publicada no Boletín Oficial da Provincia e no taboleiro de anuncios do Concello de O Pino, concedéndoselles ós aspirantes excluídos un prazo de dez días hábiles, contados a partir do seguinte ó da publicación da resolución no BOP, conforme ó disposto no artígo 68 da Lei 39/2015, de 1 de outubro, para subsanar os defectos que motivaron a súa exclusión. No caso de non presentarse alegacións ou correccións á lista provisional, elevarase a definitiva. No caso contrario, as reclamacións serán aceptadas ou rexeitadas pola Alcaldía na mesma resolución pola que se aprobe a lista definitiva e que se ferá pública do mesmo xeito que a provisional. Contra a resolución do alcalde-presidente aprobatoria da lista definitiva, poderase interpoñer un recurso potestativo de reposición ante o mesmo órgano que o dictou, no prazo dun mes a partir do día seguinte o desta publicación (artígos 112 e 124 da Lei 39/2015, do 1 de outubro, do Procedemento Administrativo Común das Administracións Públicas) ou ben un recurso contencioso-administrativo perante o Xulgado do Contencioso-Administrativo, segundo o artígo 46 da Lei 29/98, do 13 de xullo, reguladora da xurisdicción contencioso-administrativa. Nembargantes, se en calquera momento posterior á aprobación da lista definitiva mencionada no parágrafo anterior, se advirte nas solicitudes e documentación aportada polos/as aspirantes inexactitude ou falsedade que fora causa de exclusión, ésta considerarase defecto insubsanable e resolverase dita exclusión. Os sucesivos anuncios publicaranse no taboleiro de anuncios do Concello.7.ª.–Tribunal cualificador. –O Tribunal cualificador do proceso selectivo designarase de conformidade có sinalado no artígo 60 Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Basico do Empregado Público. O Tribunal estará composto do seguinte xeito, e os seus membros serán determinados especificamente para este proceso selectivo, garantizando a composición eminentemente técnica deste órgano colexiado: Presidente (titular e suplente): funcionario da carreira de calquera administración pública. Secretario (titular e suplente): funcionario de carreira de calquera administración pública. Vogais (titulares e suplentes): funcionarios ou persoal laboral fixo de calquera das administracións públicas. Os membros do Tribunal haberán de posuír, a título individual, titulación igual ou superior á esixida para acceder á praza. O Tribunal cualificador deberá constituirse na data que designe o Presidente. Non poderá actuar nin constituirse sen a presencia da metade máis un dos seus membros, titulares ou suplente, indistintamente, e sempre o Presidente e Secretario, e a súa actuación axustarase estrictamente ás bases da convocatoria. Nembargantes o tribunal queda facultaddo para resolve-las dúbidas que se presenten e tomar os acordos necesarios en todo o non previsto nestas bases. Adoptará as súas decisións por maioria, que no caso de empate dirimirá o Presidente co seu voto de calidade. O Tribunal queda facultado para adopta-las medidas necesarias para o mantemento da orde e da boa marcha do proceso selectivo, incluída a descalificación daqueles aspirantes que vulneren as leis, as bases da convocatoria ou incurran en abuso ou fraude. Os membros do Tribunal deberán absterse de actuar se concorren algunha das circunastancias dos artígos 23 e 24 da Lei 40/2015, do Réxime Xurídico do Sector Público; ou cando realizasen tarefas de preparación de aspirantes para probas selectivas nos cinco anos anteriores á publicación desta convocatória. Igualmente, as persoas aspirantes poderán recusar ós membros do Tribunal cando concorra algunha das circunstancias a que se refire o parágrafo anterior.8.ª.–Comezo das probas e orde de actuación dos aspirantes: Na mesma Resolución pola que se aprobe a lista de persoas admitidas e excluídas e se faga pública a constitución do Tribunal Cualificador, sinalarase o lugar, data e hora para o inicio do proceso selectivo. Os aspirantes serán convocados para cada exercicio en único chamamento, sendo excluídos do processo selectivo os que non comparezan, a excepción dos casos debidamente xustificados libremente apreciados polo tribunal. Os aspirantes deben acredita-la súa personalidade coa exhibición do DNI, pasaporte ou carné de conducir. En calquera momento o Tribunal poderá requerir ós aspirantes para que acrediten a súa personalidade. Entre o final dunha proba e o comezo da seguinte deberán trascorrer un mínimo de 48 horas, a non ser que tódolos membros do tribunal e os aspirantes que teñan que realiza-la respectiva proba acepten expresamente a súa reducción. A orde na que actuarán os aspirantes naqueles exercicios que non se poidan realizar conxuntamente establecerase mediante sorteo previo. Os exercicios, tanto orais como escritos ou prácticos, realizaránse en lingua galega ou castelá, agás aqueles destinados a valorar o coñecemento dun idioma, que se realizarán no idioma indicado no exercicio. Os exercicios escritos poderán ser lidos publicamente, se así o acordase o tribunal, podendo este dialogar co/coa aspirante co fin de determinar os seus coñecementos sobre o contido do exposto durante un tempo máximo de dez minutos.9.ª.–Sistema de selección. –Establécese como sistema de selección o de concurso-oposición. A) Fase de concurso. –Esta fase, que será previa á de oposición, non terá carácter eliminatorio nin poderá terse en conta para supera-las probas da fase de oposición. Será puntuada cun máximo de 10 puntos. Nesta fase valoraránse os méritos específicos adecuados ás características da praza que seguidamente se detallan:  Experiencia profesional. –Experiencia profesional (ata un máximo de 6 puntos): – Polos servizos prestados como traballador/a social na administración local: 0,40 puntos por cada mes completo de servizo ou fracción superior a 15 días. – Polos servizos prestados como traballador/a social noutra administración pública: 0,20 puntos por cada mes completo de servizo ou fracción superior a 15 días. – Polos servizos prestados como traballador/a social na empresa privada: 0,10 puntos por cada mes completo de servizo ou fracción superior a 15 días. Establécense dúas opcións para acreditar documentalmente os extremos anteriores: 1. Certificado de servizos previos expedido polo/a funcionario/a competente ou polo órgano de xestión de persoal competente.2. Informe de vida laboral acompañado ineludiblemente polos contratos de traballo alegados ou certificado de empresa. Dos documentos anteriores presentaranse orixinais ou fotocopias debidamente cotexadas.  Cursos de formación. –Pola realización de cursos de formación impartidos en centros públicos oficiais, escolas administrativas públicas ou centros privados que se consideren relevantes para a praza a que se opta, ou que posúan relación coa función a desenrolar, ata un máximo de 4 puntos, de conformidade cós seguintes criterios: 1.–Por cursos superiores a 100 horas: 1,00 punto por curso.2.–Por cursos entre 51 a 100 horas: 0,50 puntos por curso.3.–Por cursos entre 30 a 50 horas: 0,40 puntos por curso.3.–Por cursos entre 21 e 29 horas: 0,30 puntos por curso. En todo caso valorarase unha soa vez os cursos relativos á mesma materia, aínda que se repetirá a súa participación, e valorarase únicamente o nivel superior ou avanzado. Non se valorarán os cursos que non acrediten as datas de realización e as horas de duración. Asi mesmo non se valorarán os pertencentes a unha carreira universitaria, os de deoutorado, os derivados de procesos selectivos. B) Fase de oposición. –A puntuación nesta fase non poderá supera-los 40 puntos. Constará dos seguintes exercicios: Primeiro exercicio: obrigatorio e eliminatorio. Consistirá en contestar por escrito, durante o tempo máximo de 60 minutos, un cuestionario tipo test de 50 preguntas, con tres respostas alternativas, das que só unha será a correcta, sobre o contído do programa especificado na parte xeral e específica do temario contídas no anexo I e II destas bases. Puntuarase de 0 a 20 puntos, cada resposta acertada puntuarase con 0,40 puntos e será necesario obter un mínimo de 10 puntos para obter a condición de apto e poder realiza-lo seguinte exercicio. Cada tres preguntas erróneas desconta unha pregunta correcta e non se contabilizarán as preguntas non contestadas. Segundo exercicio: obrigatorio e eliminatorio. Consistirá en desenvolver por escrito no tempo máximo de 90 minutos, o suposto ou supostos prácticos fixados polo Tribunal en relación coas funcións da praza obxecto desta convocatória, ainda que non se axuste estritamente a un epígrafe concreto do Programa. Este exercicio é eliminatorio, e valoraráse ata un máximo de 20 puntos (no caso de que se poña mais dun suposto especificaráse a puntuación que se outorgará a cada suposto) excluíndose a quen non acade un mínimo de 10 puntos. Terceiro exercicio: de carácter obrigatorio e eliminatorio. Consistirá en traducir nun tempo máximo de trinta minutos, e sen axuda de diccionario, un texto de castelán a galego, e outro de galego a castelán, propostos polo Tribunal. Este exercício valoraráse como persoa apta ou non apta, sendo necessário para superalo obter o resultado de apta, correspondendo ao Tribunal determinar o nível de coñecementos esixidos para alcanzar o resultado de apta. Estarán exentos/as da realización deste exercicio as persoas que acrediten a posesión do Celga 4, ou curso de perfeccionamiento de galego ou estudos equivalentes. Os documentos acreditativos dos extremos sinalados no párrafo anterior deberán ser presentados coa instancia. A publicación dos resultados obtidos en cada un dos exercicios, así como os anuncios convocando os/as aspirantes para a celebración de cada un deles, farase exclusivamente no Taboleiro de Anuncios da Casa do Concello e na páxina web muncipal.10.ª.–Cualificación final e relación de aprobados. –A cualificación definitiva do proceso selectivo será o resultado da suma das puntuacións outorgadas polo Tribunal en cada un dos exercicios que compoñen a fase de oposición e os puntos obtídos na fase de concurso. A lista de puntuacións obtídas polos/as aspirantes farase pública no taboleiro de anuncios do Concello e páxina web. A lista de puntuacións determinará a orde de clasificación definitiva e, polo tanto, a proposta do tribunal a favor do/a aspirante que maior puntuación final obtivera por orde de clasificación. En Ningún caso se poderán propoñer a máis candidatos/as que o número de postos obxecto da presente convocatoria.11.ª.–Presentación de documentación. –Por orde da Alcaldía elevarase a definitiva a proposta do Tribunal do aspirante que que superou o proceso selectivo, que se publicará no Taboleiro de anuncios do Concello e na páxina web e comunicarase ó aspirante seleccionado. Dende dita comunicación o/a aspirante disporá dun prazo de vinte días naturais para presentar no Rexistro Xeral do Concello a seguinte documentación: A) Certificado médico acreditativo de non padecer enfermidade nin eiva física ou psíquica que imposibilite para o desempeño das funcións propias da praza convocada. B) Declaración xurada de non ter sido separado/a do servizo das administracións públicas e non estar incurso/a nalgunha das causas de incapacidade ou incompatibilidade determinadas na lexislación vixente, nin atoparse inhabilitado para o exercicio das funcións públicas.12.ª.–Nomeamento e toma de posesión. –Se dentro do prazo indicado, salvo casos de forma maior, o aspirante proposto non presentase a súa documentación, significará que decae en tódolos seus dereitos, podendo ser proposto o seguinte aspirante que obtivese maior puntuación. Unha vez prresentado polo seleccionado os documentos a que se fixo referencia na base anterior, a Alcaldía dictará resolución na que se nomea para o posto, procedéndose trala súa toma de posesión, que non excederá do prazo dun mes contado dende o día seguinte ó que se lle notificou o nomeamento, á formalización do contrato, adquirindo a condición de persoal laboral fixo.13.ª.–Dereitos económicos. –As retribucións serán 1.435,76 € mensuais brutos, en 14 pagas.14.ª.–Impugnación da convocatoria e dos seus actos. –A convocatoria, as bases que a regulan e tódolos actos administrativos que se deriven destas, así como as actuacións do tribunal de calificación, poderán ser impugnadas polos interesados na forma e nos casos previstos na Lei 39/2015, de 1 de outubro, do procedimento Administrativo Común das Administracións Públicas. No non previsto nas presentes bases será de aplicación a lexislación básica estatal en materia de selección de persoal e a lexislación autonómica de desenrolo da mesma. Modelo de solicitude D./D.ª., con DNI número., e domicilio en., concello de ….………., C. P………, provincia de ….…………, teléf. …. EXPÓN: Que desexa participar no proceso selectivo para cubrir mediante o sistema de concurso-oposición unha praza de traballador/a social, vacante no cadro de persoal laboral fixo do Concello de O Pino Para tal efecto FAI CONSTAR: 1.º.–Que reúne todos e cada un dos requisitos esixidos nas bases da convocatoria.2.º.–Que coñece e acata incondicionalmente o contido das bases.3.º.–Que son certos todos os datos sinalados na presente solicitude.4.º.–Que achega coa presente solicitude a documentación xustificativa para a súa estimación. SOLICITA: Ser admitida/o a participar no referido proceso selectivo. Documentación que achega:  Fotocopia compulsada do DNI.  Fotocopia compulsada do carné de conducir.  Fotocopia compulsada da titulación esixida.  Fotocopia compulsada do certificado acreditativo do coñecemento do idioma galego, Celga 4.  Fotocopia compulsada de cursos relacionados coa materia.  Fotocopia compulsada dos contratos de traballo.  Informe de vida laboral.  Certificado de servizos previos expedido polo funcionario competente ou polo órgano de xestión de persoal competente.  Xustificante de pago de taxas. En., a. de. de 2017. PROGRAMA Anexo I.–Temas xerais 1.–A Constitución Española do 1978.2.–Dereitos e deberes fundamentais dos españois.3.–Organización territorial do Estado. O Estatuto de Autonomía de Galicia. Competencias da Comunidade Autónoma.4.–Dereito Administrativo. Fontes e xerarquía das normas.5.–A Administración e a norma xurídica: o principio de legalidade.6- O Municipio. Concepto e elementos. O termo municipal. O empadroamento.7.–O municipio. Competencias e organización. Órganos de goberno e administración do municipio.8.–A provincia. Organización Provincial. Deputacións.9.–O procedemento administrativo común. As fases do procedemento administrativo.10.–Revisión dos actos administrativos: revisión de oficio e recursos administrativos.11.–O persoal ao servizo das Entidades Locais. Concepto e clases. Dereitos e deberes. Incompatibilidades.12.–O orzamento das Entidades Locais. Documentos de que consta.13.–Calidade dos datos. Dereito de información na recollida de datos, consentimento do afectado, datos especialmente protexidos, dereito de rectificación e cancelación da Lei Orgánica 15/1999 de 13 de decembro, de protección de datos de carácter persoal. Anexo II.–Temas específicos 1.–A acción social. Concepto e etapas históricas. Política social.2.–O Sistema Galego de Servizos Sociais. Principios. Titulares dos dereitos e dos deberes das persoas en relación cos servizos sociais.3.–Estrutura do sistema de servizos sociais. Servizos sociais comunitarios básicos. Servizos sociais comunitários específicos. Servizos sociais especiais.4.–O Regulamento dos servizos sociais comunitarios e o seu financiamento.5.–A prestación dos servizos sociais. Formas de prestación.6.–A inspección dos servizos sociais. As obrigas das entidades.7.–O Servizo de axuda no fogar. Definición. Obxectivos. Persoas usuarias, profesionais que interveñen. Prestacións e tarefas. Organización.8.–Obxecto, definición e principios fundamentais da lei de promoción de autonomía persoal e atención á dependencia.9.–Configuración do sistema para a autonomía persoal e atención á dependencia. Finalidades do sistema. Niveis de protección.10.–Prestacións e catálogo de servizos de atención do Sistema para a autonomía e atención á dependencia. Procedemento do elaboración do PIA.11.–Graos de dependencia e valoración. Recoñecemento do dereito. Financiamento do sistema e aportación dos usuarios.12.–Lei galega de Medidas Básicas para a inserción social. Funcións da administración autonómica. Funcións dos concellos.13.–A Renda de Integración Social de Galicia. Concepto. Beneficiarios. Obrigas dos beneficiarios.14.–O acollemento familiar na Lei de apoio á familia e a convivencia en Galicia. Modalidades.15.–Axudas para situacións de Emerxencia social da lei galega de medidas básicas para a inserción social. Obxecto. Requisitos. Tramitación.16.–Necesidades e recursos das persoas con discapacidade. Centros especializados. Axuda no fogar.17.–Necesidades sociais dos maiores. Recursos.18.–Inmigración e retorno. Marco normativo.19.–A integración social das persoas inmigrantes e emigrantes retornados.20.–Fundamentos, principios e funcións do traballo social.21.–Niveis de intervención en traballo social.22.–Proceso metodolóxico: aproximación á realidade social, formulación, planificación, programación, execución.23.–Técnicas en traballo social: instrumentais, de coñecemento, de intervención, de avaliación.24.–Deontoloxía e principios éticos do traballo social.25.–As necesidades sociais. Concepto, tipoloxía e características.26.–O/A traballador/a social como membro dun equipo interdisciplinar: fundamentos e funcións.27.–Deontoloxía e ética profesional. Os códigos de ética no traballo social.28.–O Concello de O Pino. Organización interna, distribución de competencias. Dependencias e servizos. Realidade sociocultural do Concello de O Pino. O Pino, a 14 de marzo de 2017. O alcalde Asdo.: Manuel Taboada Vigo